CELEX: 31986R2284
Language: el
Date: 1986-07-22 00:00:00
Title: Κανονισμός (ΕΟΚ) αριθ. 2284/86 της Επιτροπής της 22ας Ιουλίου 1986 που τροποποιεί τον κανονισμό αριθ. 225/67/ΕΟΚ περί των λεπτομερειών προσδιορισμού της τιμής της διεθνούς αγοράς για τους ελαιούχους σπόρους

Avis juridique important

|

31986R2284

Κανονισμός (ΕΟΚ) αριθ. 2284/86 της Επιτροπής της 22ας Ιουλίου 1986 που τροποποιεί τον κανονισμό αριθ. 225/67/ΕΟΚ περί των λεπτομερειών προσδιορισμού της τιμής της διεθνούς αγοράς για τους ελαιούχους σπόρους  

Επίσημη Εφημερίδα αριθ. L 200 της 23/07/1986 σ. 0016

***** ΚΑΝΟΝΙΣΜΟΣ (ΕΟΚ) αριθ. 2284/86 ΤΗΣ ΕΠΙΤΡΟΠΗΣ  της 22ας Ιουλίου 1986  που τροποποιεί τον κανονισμό αριθ. 225/67/ΕΟΚ περί των λεπτομερειών προσδιορισμού της τιμής της διεθνούς αγοράς για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2),  τον κανονισμό αριθ. 115/67/ΕΟΚ του Συμβουλίου της 6ης Ιουνίου 1967 περί καθορισμού των κριτηρίων για τον προσδιορισμό της τιμής της διεθνούς αγοράς των ελαιούχων σπόρων καθώς και του τόπου διελεύσεως στα σύνορα (3), όπως τροποποιήθηκε τελευταία από τον κανονισμό (ΕΟΚ) αριθ. 1983/82 (4), και ιδίως το άρθρο 7,  Εκτιμώντας:  ότι ο κανονισμός αριθ. 225/67/ΕΟΚ της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1844/86 (6), καθόρισε τα έξοδα μεταποιήσεως κραμβόσπορων, γογγυλόσπορων και ηλιανθόσπορων, λαμβάνονται υπόψη κατά την εφαρμογή των άρθρων 2 και 6 του κανονισμού αριθ. 115/67/ΕΟΚ· ότι, επειδή τα έξοδα αυτά έχει έκτοτε μειωθεί, πρέπει να τροποποιηθούν τα ποσά που καθορίζονται στα άρθρα 5 και 8 του κανονισμού αριθ. 225/67/ΕΟΚ·  ότι το άρθρο 3 του κανονισμού αριθ. 225/67/ΕΟΚ προβλέπει ότι, στην περίπτωση κατά την οποία οι προσφορές και οι τιμές που λαμβάνονται υπόψη αφορούν ποιότητα άλλη από τον ποιοτικό τύπο για τον οποίον έχει καθοριστεί η ενδεικτική τιμή, το ποσό τους προσαρμόζεται σύμφωνα με τους συντελεστές ισοδυναμίας που περιλαμβάνονται στο παράρτημα του εν λόγω κανονισμού·  ότι οι ποιότητες των κραμβόσπορων, γογγυλόσπορων και ηλιανθόσπορων που παραδίδονται από τις κύριες τρίτες χώρες παραγωγής παρουσιάζουν ορισμένες διαφορές σε σχέση με τις ποιότητες που λαμβάνονται υπόψη για τον καθορισμό των συντελεστών ισοδυναμίας που ισχύουν σήμερα για τους σπόρους που προέρχονται από τις εν λόγω τρίτες χώρες· ότι πρέπει να καθοριστούν οι συντελεστές ισοδυναμίας που λαμβάνουν υπόψη τη νέα κατάσταση·  ότι είναι σκόπιμο να γίνουν ορισμένες τροποποιήσεις στο κείμενο του κανονισμού αριθ. 225/67/ΕΟΚ και να ομαδοποιηθούν σε παράρτημα τα ποσά που εμφαίνονται στα άρθρα 5 και 8 του εν λόγω κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός αριθ. 225/67/ΕΟΚ τροποποιείται ως εξής:  1. Στο άρθρο 3 στοιχείο ε), οι όροι «0,20 λογιστικές μονάδες» αντικαθίστανται από τους όρους «0,242 ECU».  2. Το άρθρο 5 αντικαθίσταται από το ακόλουθο κείμενο:  «Άρθρο 5  Κατά τον καθορισμό της διαφοράς που αναφέρεται στο άρθρο 6 παράγραφος 1 του κανονισμού αριθ. 115/67/ΕΟΚ και στην περίπτωση κατά την οποία εφαρμόζονται οι διατάξεις του άρθρου 2 του εν λόγω κανονισμού, τα έξοδα μεταποιήσεως των σπόρων και οι ποσότητες ελαίου και πλακούντων που προέρχονται από τη μεταποίηση των σπόρων αυτών είναι εκείνες που περιλαμβάνονται στο παράρτημα ΙΙ.»  3. Το άρθρο 8 διαγράφεται.  4. Το παράρτημα αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 133 της 21. 5. 1986, σ. 8.  (3) ΕΕ αριθ. 111 της 10. 6. 1967, σ. 2196/67.  (4) ΕΕ αριθ. L 215 της 23. 7. 1982, σ. 6.  (5) ΕΕ αριθ. 136 της 30. 6. 1967, σ. 2919/67.  (6) ΕΕ αριθ. L 159 της 14. 6. 1986, σ. 16.  ΠΑΡΑΡΤΗΜΑ  «ΠΑΡΑΡΤΗΜΑ Ι  Συντελεστής ισοδυναμίας των διαφόρων ποιοτήτων κραμβόσπορων, γογγυλόσπορων και ηλιανθόσπορων  (σε ECU/100 kg)  1.2,3 //  //  //  // συντελεστής ισοδυναμίας   // 1.2.3 //  // Ποσό που αφαιρείται  από την τιμή   // Ποσό που προστίθεται  στην τιμή   //  //  //  // Α. κραμβόσποροι και γογγυλόσποροι προελεύσεως:   //   //   // - Καναδά   // 0,740   // -   // - Λοιπών τρίτων χωρών   // 0,283   // -   // Β. Ηλιανθόσποροι προελεύσεως:   //   //   // - Ηνωμένων Πολιτειών Αμερικής ή Καναδά   // -   // 1,684   // - Λοιπών τρίτων χωρών   // -   // 1,618   //    //   //  ΠΑΡΑΡΤΗΜΑ ΙΙ  Ποσότητα ελαίου, ποσότητα πλακούντων και δαπάνες που προκύπτουν από τη μεταποίηση των ελαιούχων σπόρων  (σε 100 kg σπόρων)  1.2.3.4 //  //  //  //  //  // έξοδα μεταποιήσεως  (ECU)   // ποσότητα ελαίου   // ποσότητα πλακούντων   //  //  //  //  // Κραμβόσποροι και γογγυλόσποροι   // 4,3  // 39   // 56   // Ηλιανθόσποροι αποφλοιωμένοι   // 5,2  // 42   // 39   // Ηλιανθόσποροι μη αποφλοιωμένοι   // 5,0  // 42   // 55   // Σπόροι σόγιας   // 3,0   // 17,5   // 80»  //    //   //   //